**Budapest Főváros VII. Kerület Erzsébetváros Önkormányzata Képviselő-testületének**

**..../2025. (……...) önkormányzati rendelete**

**a helyi önkormányzati képviselők tiszteletdíjáról, természetbeni juttatásáról és költségtérítéséről szóló 20/2014. (X.28.) önkormányzati rendelet módosításáról**

[1] A képviselők, bizottsági elnökök és tagok, valamint a tanácsnokok és frakcióvezetők részére megállapított tiszteletdíj, természetbeni juttatás, költségtérítés mértéke 2024. októberében emelésre, a képviselőcsoportok vezetőit megillető kiegészítés beépítésre került. Decemberben viszont életbe lépett a Magyarország helyi önkormányzatairól szóló 2011. évi CLXXXIX. törvény módosítása a polgármesterek illetményemeléséről, amely magával vonta a tiszteletdíjak újbóli emelkedését is. A jogalkotó, Budapest Főváros VII. kerület Erzsébetváros Önkormányzata Képviselő-testületének célja, hogy a képviselők, bizottsági elnökök és tagok, valamint a tanácsnokok és a frakcióvezetők tiszteletdíjának újbóli emelése korrekcióra kerüljön.

[2] Budapest Főváros VII. kerület Erzsébetváros Önkormányzatának Képviselő-testülete az Alaptörvény 32. cikk (1) bekezdés a) pontjában megállapított hatáskörében eljárva, a Magyarország helyi önkormányzatairól szóló 2011. évi CLXXXIX. törvény 35. § (1) bekezdésében kapott felhatalmazás alapján a helyi önkormányzati képviselők tiszteletdíjáról, természetbeni juttatásáról és költségtérítéséről szóló rendelet módosításáról az alábbiak szerint rendelkezik:

**1. §**

A helyi önkormányzati képviselők tiszteletdíjáról, természetbeni juttatásáról és költségtérítéséről szóló 20/2014. (X.28.) önkormányzati rendelet 1. §-a helyébe a következő rendelkezés lép:

„1. §

(1) Az Önkormányzati képviselőt (a továbbiakban: képviselő), megválasztásának időpontjától megbízatása megszűnéséig – havonként járó alaptiszteletdíj illeti meg, amelynek mértéke a polgármesteri illetmény 12,5 %-a A képviselő tiszteletdíja az alaptiszteletdíj és a (2)-(3) bekezdésben foglaltak alapján megállapítandó kiegészítések együttes összege.

(2) A képviselőt, ha a Képviselő-testület bizottságának

a) tagja, az adott bizottsági tagságért a polgármesteri illetmény 12,5 %-ának, és

b) amennyiben elnöke is, úgy az a) pontban meghatározottakon felül a polgármesteri illetmény további 12,5%-ának

megfelelő összegű kiegészítés illeti meg.

(3) Amennyiben a képviselőt a Képviselő-testület tanácsnoknak választja meg, úgy a polgármesteri illetmény 12,5%-ának megfelelő összegű kiegészítésre jogosult. Az a tanácsnok aki egyben bizottság tagja is, a (2) bekezdés a) pont szerinti kiegészítésre nem jogosult.

(4) A Képviselő-testület a bizottsága nem képviselő tagjának tiszteletdíját a polgármesteri illetmény 12,5%-ában állapítja meg.

(5) A képviselői tevékenység összehangolására létrehozott képviselőcsoport (frakció) vezetőjét a polgármesteri illetmény 12,5%-ának megfelelő kiegészítés illeti meg.”

**2. §**

Ez a rendelet 2025. március 1-jén lép hatályba, és 2025. március 3-án hatályát veszti.

**Tóth János**  **Niedermüller Péter**

jegyző polgármester

**Záradék:**

A rendelet kihirdetése 2025. ……….. napján a Szervezeti és Működési Szabályzat szerint a Polgármesteri Hivatal hirdetőtábláján megtörtént.

A rendelet közzététel céljából megküldésre került a www.erzsebetvaros.hu honlap szerkesztője részére.

**Tóth János**

jegyző

**Általános indokolás**

A képviselők, bizottsági elnökök és tagok, valamint a tanácsnokok és frakcióvezetők részére megállapított tiszteletdíj, természetbeni juttatás, költségtérítés mértéke 2024. októberében emelésre, a képviselőcsoportok vezetőit megillető kiegészítés beépítésre került. Decemberben viszont életbe lépett a Magyarország helyi önkormányzatairól szóló 2011. évi CLXXXIX. törvény módosítása a polgármesterek illetményemeléséről, amely magával vonta a tiszteletdíjak újbóli emelkedését is. A rendeletmódosítás ezt korrigálná.

**Részletes indokolás**

**1.§**

A képviselő, a bizottság tagja, elnöke, a bizottság nem képviselő tagja, a tanácsnok, valamint a képviselőcsoportok vezetőinek tiszteletdíjának, illetve a tiszteletdíj kiegészítésének csökkentéséről rendelkezik.

**2.§**

Hatályba léptető és hatályon kívül helyező rendelkezést tartalmaz.