Iktatószám:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**ÉVES FINANSZÍROZÁSI MEGÁLLAPODÁS**

**a 2025. évi közművelődési közfeladatok ellátására**

amely létrejött

egyrészről

**Budapest Főváros VII. kerület** **Erzsébetváros Önkormányzata** (székhely: 1073 Budapest, Erzsébet krt. 6., törzskönyvi azonosító szám: 735704, KSH statisztikai számjel: 15735708-8411-321-01, adóazonosító szám: 15735708-2-42, fizetési számlaszáma: 10403239-00033032-00000009, képviseli: Niedermüller Péter polgármester), mint Önkormányzat (továbbiakban: Önkormányzat),

másrészről

**KULT7 Erzsébetváros Nonprofit Korlátolt Felelősségű Társaság „b.a.”** (korábban: ERöMŰVHÁZ Erzsébetvárosi Összevont Művelődési Központ Nonprofit Korlátolt Felelősségű Társaság)(székhely: 1075 Budapest, Király u. 11., Cg.: 01-09-989563, adószám: 24081203-2-42; bankszámlaszám: 10403239-00032982; képviseli: Gálvölgyi Dóra ügyvezető), mint Szolgáltató (a továbbiakban: Szolgáltató)

(Önkormányzat és Szolgáltató továbbiakban együttesen: *Felek*) között, alulírott helyen és napon, az alábbiak szerint:

**Előzmények**

Az Önkormányzat Budapest Főváros VII. kerület Erzsébetváros polgárainak közösségi művelődését szolgáló, Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 13. §-ában önkormányzati feladatként megfogalmazott közfeladat, kulturális szolgáltatás ellátásával a KULT7 Erzsébetváros Nonprofit Korlátolt Felelősségű Társaságotbízta meg. A feladatellátás kereteit a 2025. március 1. – 2030. december 31. közötti időszakra megkötött Közfeladat-ellátási és Közszolgáltatási keretszerződés (a továbbiakban: Keretszerződés) határozza meg. A Keretszerződés XII.13. pontja alapján a 2017. január 11-én megkötött Közszolgáltatási keretszerződést és annak módosításait, valamint a keretszerződés alapján 2024. december 18. napján megkötött „Közszolgáltatási Keretszerződés 2025/1. sz. kiegészítése” elnevezésű szerződést a Felek 2025. február 28. napjával közös megegyezéssel megszüntetik.

Felek egyező akarattal a Közfeladat-ellátási és Közszolgáltatási keretszerződés VI.6. és XII.4. pontjában foglaltak alapján a **2025. évi közfeladat ellátás kompenzációjának megállapítása tárgyában** **az alábbi megállapodást kötik**, amelyet Budapest Főváros VII. kerület Erzsébetváros Önkormányzata Képviselő-testülete **…/2025. (II.19.) határozatával fogadott el.**

1. Az Önkormányzat a Keretszerződés V. pontjában részletezett feladatok megvalósításának kompenzációjaként **2025. január 1. – 2025. december 31.** közötti időtartamra **508.370.000,- Ft** azaz ötszáznyolcmillió-háromszázhetvenezer forint **összegű támogatást állapít meg**, amelyből 499.370.000,- Ft működési célú, 9.000.000,- Ft felhalmozási célú támogatás.
2. a Szolgáltató a **2025. március 1. – 2025. december 31. közötti időszakra** az 1. pont szerinti, 2025. évre megállapított kompenzációs keretösszeg 2025. február 28-ig fel nem használt részére jogosult, amelynek pontos összege a Keretszerződés XII. 13. pontja alapján megszűnő „Közszolgáltatási keretszerződés 2025/1. sz. kiegészítése” elnevezésű szerződés lezárását és elszámolását követően fennmaradó összeg.

1. A kompenzáció összege a Keretszerződés VI. 7. és XII.4. pontja alapján elkészített **Éves Likviditási Terv** szerint kerül kifizetésre a Szolgáltató részére.
2. Szolgáltató a Keretszerződés VIII.1. pontban foglaltak szerint köteles elszámolni a kompenzáció összegével. A Szolgáltató – a 2025. évi Pénzügyi terve alapján – 9.000.000,- Ft összegben számolhatja el a beruházási célú kiadásait.
3. Jelen megállapodás 2025. március 1-jén lép hatályba.

Felek a jelen megállapodásban foglaltakkal egyetértenek, azokat közösen értelmezték és a szerződést, mint akaratukkal mindenben egyezőt cégszerűen jóváhagyólag aláírják.

Budapest, …………………..… Budapest, ……………………......

|  |  |
| --- | --- |
| ………………………………………….. | ………………………………………….. |
| **Budapest Főváros VII. kerület**  **Erzsébetváros Önkormányzata**  Képviseli: Niedermüller Péter polgármester | **KULT7 Erzsébetváros Nonprofit Kft. „b.a.”**  Képviseli: Gálvölgyi Dóra ügyvezető |

|  |  |
| --- | --- |
|  |  |
| Jogilag ellenőrizte:  ………………………………  Tóth János  jegyző |  |
| Pénzügyi ellenjegyző:  ….................................................  Nemes Erzsébet  gazdasági vezető |  |