|  |
| --- |
| **Budapest Főváros VII. kerület Erzsébetváros Önkormányzata**  **Niedermüller Péter polgármester** |

Iktatószám:

Napirendi pont: ….

Előterjesztve: Művelődési, Kulturális és Szociális Bizottság

**ELŐTERJESZTÉS**

**A Képviselő-testület 2025. február 19 - ei**

**rendes ülésére**

**Tárgy:**  Javaslat az ERöMŰVHÁZ Nonprofit Kft.-vel kapcsolatos döntések meghozatalára cégnév változás, telephely és közfeladatellátási szerződések módosítása tárgyában

**Készítette:**

Gyuris Gabriella

irodavezető

**Törvényességi szempontból kifogást nem emelek:**

Tóth János

jegyző

**Az előterjesztést nyilvános ülésen kell tárgyalni.**

**A határozatok elfogadásához egyszerű szavazattöbbség szükséges.**

**Tisztelt Képviselő-testület!**

**I.**

A Képviselő-testület 14/2025. (I.22.) határozatával döntött arról, hogy a Klaudió Civil Központ (a továbbiakban: Központ) működtetésével 2025. február 1. napjától az ERöMŰVHÁZ Erzsébetvárosi Összevont Művelődési Központ Nonprofit Korlátolt Felelősségű Társaságot (a továbbiakban: ERöMŰVHÁZ Nonprofit Kft.) bízza meg. A Központnak helyet adó 1072 Budapest, Nagy Diófa u. 34. szám alatti ingatlan pedig a Kft. telephelye lesz. (előterjesztés 1. sz. melléklet)

A Központ a Fővárosi Önkormányzat által – a Fővárosi Városrehabilitációs Keret terhére – kiírt „2016. évi TÉR\_KÖZ” című pályázaton nyert támogatás keretében került kialakításra, a helyiségek berendezési tárgyait is a pályázat keretében szerezte be az Önkormányzat, amelyre tekintettel ezen eszközök tulajdonjoga a pályázat fenntartási időszakában nem adható át harmadik fél részére.

Az eszközök éves leltározását követően az II. határozati javaslat mellékletét képező ingóságok találhatóak a Központban, amely tartalmazza a pályázat keretében beszerzett és a Központ 2022. évi indulása óta beszerzett eszközöket is, amelyeket javaslok 2028. február 27. napjáig, a pályázat fenntartási időszakának lezárultáig az ERöMŰVHÁZ Nonprofit Kft. ingyenes használatába átadni. A fenntartási időszakot követően pedig az aktuális könyv szerinti értéken kerülnek a Kft. ingyenes tulajdonába az eszközök.

**II.**

A Képviselő-testület 58/2022. (III.18.) határozatában döntött arról, hogy a 34299/0/A/2 és a 34299/0/A/3 helyrajzi számon nyilvántartott, természetben a 1072 Budapest, Klauzál tér 6. szám alatti nem lakás céljára szolgáló helyiségeket Klauzál6 Projekt Galéria néven az EVIN Nonprofit Zrt. részére átadja és a feladatellátási szerződése keretében kulturális programok helyszíneként hasznosítja (előterjesztés 2. sz. melléklet).

Az Ingatlanok 2020. tavaszától ideiglenesen innovatív, progresszív kiállításoknak és fiatal művészeknek már biztosítottak helyszínt, az Önkormányzat azonban a saját kulturális programjainak megvalósításához is igénybe kívánta venni a Galériát, ezért került sor a fenti döntés meghozatalára.

Az ERöMŰVHÁZ Nonprofit Kft. feladatellátásának átstrukturálásával és bővítésével összhangban javaslom a K6 Galéria működtetésével 2025. március 1. napjától az ERöMŰVHÁZ Nonprofit Kft.-t megbízni. A K6 Galériában megvalósuló feladatokat az V. határozati javaslat 1. mellékletét képező közszolgáltatási terv részletezi. Eszerint a kiállítótér nemcsak amatőr erzsébetvárosi alkotók számára, hanem kortárs művészek számára is helyet biztosít. A tárlatvezetések mellett múzeumpedagógiai programok, beszélgetések és zenei programok is színesíteni fogják a programkínálatot.

**III.**

A Képviselő-testület 724/2021. (XI.17.) határozatával döntött arról, hogy a tulajdonában lévő 1076 Budapest, Thököly út 22. 1. emelet I-1. jelzésű, 145 m2 alapterületű, valamint a Thököly út 32. fszt. Ü-3 jelzésű, 144 m2 alapterületű nem lakás célú ingatlant felújíttatja az ERöMŰVHÁZ Nonprofit Kft.-nek történő átadás céljából, amelyet a Kft. irodahelyiségként használna, továbbá közönségpontot, kulturális információs pontot alakítana ki. A helyiségek felújítását követően a Képviselő-testület 196/2022. (VII.13.) határozata alapján került a Kft. ingyenes használatába a két ingatlan (előterjesztés 3. sz. melléklete).

Az átvétel óta eltelt időszakban a Thököly út 32. szám alatti telephelyen a lakossági közönségpont nem került kialakításra, gyermekprogramok a közeli vendéglátóhelyre tekintettel pedig nem szervezhetőek, így nem felel meg a megcélzott funkciónak. A Thököly út 22. szám alatti ingatlanban került kialakításra a központi ügyintézést végző iroda. Gálvölgyi Dóra ügyvezető asszony jelezte, hogy az iroda - elhelyezkedéséből fakadóan - nagyon kiesik a központból, a Kft. telephelyei közötti ingázás sok esetben gátolja a munkavégzést.

A Klauzál tér 5. szám alatt található 34288/0/A/2 helyrajzi számú, 180 m2 utcai földszinti (és 335 m2 udvari pincével rendelkező) nem lakáscélú helyiség a közelmúltban megüresedett, amely – kisebb átalakítást követően – alkalmas lenne a Kft. irodájának.

Fentiek alapján – ügyvezető asszonnyal egyeztetve – javaslom, hogy a Thököly út 22. és 32. szám alatti ingatlan kerüljön kivételre a Kft. telephelyei közül, a Klauzál u. 5. szám alatti ingatlan pedig az átalakítást követően a Kft. telephelyeként kerüljön a cégjegyzékbe bejegyzésre. A felújítással az EVIN Nonprofit Zrt.-t javaslom megbízni.

**IV.**

az ERöMŰVHÁZ Nonprofit Kft. ügyvezetői feladatainak ellátásával 2025. január 1. napjától Gálvölgyi Dórát bízta meg a Képviselő-testület. Ügyvezető asszony áttekintette a Kft. működésének alapdokumentumait, amely alapján a vezetői pályázatában is megfogalmazott célokkal összhangban – úgymint racionális működés, a kulturális élet szervezésének egy helyen történő megvalósítása, kisgyermekes családok és hátrányos helyzetű társadalmi csoportok aktívabb megszólítása, a magyar nyelv ápolása, fiatalok sportolási lehetőségeinek növelése – több módosításra is javaslatot tett mind a cég elnevezése, a közszolgáltatási keretszerződés, valamint a 2025. évi közszolgáltatási terv vonatkozásában, amelyek a következők:

1. Cégnév változás

A kulturális, sport- és önkormányzati programok megszervezésének átvállalása nyomán a Kft. feladatellátása jóval szerteágazóbbá válik. A meglévő helyszíneken túl a Képviselő-testület korábbi és jelen ülésen elfogadandó döntése nyomán pedig új telephelyekkel is bővül (Klaudió Civil Központ, K6 Galéria). Ennek okán egy új „ernyőszervezet” létrehozása indokolt, amely a KULT7 nevet viselné. E gyűjtőnév alatt a lakosság hozzáférhet a közművelődési szolgáltatásokhoz, kulturális és egyéb programokhoz. A KULT7 nevet viselné a jelenleg legnagyobb befogadóképességgel rendelkező Király u. 11. szám alatt található helyszín is. Mindezek okán indokolt a Kft. elnevezését is megváltoztatni az egyértelműbb beazonosítás érdekében. A javasolt név: KULT7 Erzsébetváros Nonprofit Korlátolt Felelősségű Társaság, a rövidített elnevezés: KULT7 Erzsébetváros Nonprofit Kft.

1. Közszolgáltatási keretszerződés módosítása

A szerződés módosítását legfőképp a finanszírozási rendszer átalakítása (VI. pont) indokolja, de emellett kiegészül az új feladatellátási helyek nyitvatartási idejének meghatározásával (IX. pont), az ingó vagyon használati jogának pontosításával (X. pont), illetve a szerződéskötés közbeszerzési vonatkozású vizsgálatával is (II. pont).

A javasolt módosítások számosságára tekintettel javaslom a jelenleg hatályos szerződés megszüntetését és új szerződés megkötését 2025. március 1. napjától 2030. december 31. napjáig.

Az új közszolgáltatási szerződés tervezet az V. számú határozati javaslat 1. sz. mellékletét képezi, amely a jelenleg hatályos, 2025. december 31. napjáig tartó közszolgáltatási keretszerződésen alapul (előterjesztés 4. melléklete), kiegészülve a fentebb ismertetett pontokkal.

A finanszírozás a jelenleg hatályos szerződés szerint az alábbiak szerint történik: a Kft. az év elején 50.000.000,- Ft összegű előleg felvételére jogosult, majd ezt követően a havonta utólag állít ki számlát az adott hónapban teljesített kifizetései alapján. Az előleg összegével a tárgyév végén elszámol.

A javasolt új finanszírozási mód: feladatellátás kompenzálása támogatás nyújtásával történik, amelynek összegét az éves közszolgáltatási terv elfogadása alapján a Képviselő-testület állapít meg és éves finanszírozási megállapodást köt a Kft.-vel a tárgyévet megelőző év december 31. napjáig. Az éves finanszírozási megállapodás alapján a Kft. által elkészített éves likviditási terv szerinti ütemezésben havonta jogosult a támogatási összeg folyósítására az adott hónap elején.

Az elszámolás módja nem változik, továbbra is havonta történik a jelenlegi szerződésben foglaltakkal megegyező részletszabályok alapján.

1. Közszolgáltatási terv módosítása

A Kft. 2025. évre vonatkozó közszolgáltatási tervét a Képviselő-testület 322/2024. (XII.11.) határozatával fogadta el, amelynek alapján a Kft. részére  375.330.000,- Ft összegű kompenzáció került megállapításra, az erre vonatkozó közszolgáltatási keretszerződés 2025/1. sz. kiegészítése az előterjesztés 5. számú mellékletét képezi.

A 2025. évre vonatkozó közszolgáltatási terv (VI. határozati javaslat 1. melléklete) a feladatok bővülése, a szolgáltatások színvonalának emelése, valamint a kulturális esélyegyenlőség megteremtésének céljából a meglévő programokon felül több elemmel is kiegészül, többek között: a gyerekek és idősek számára szervezett programokkal, környezettudatos nevelést célzó programokkal, sportprogramokkal, helytörténeti programsorozattal, a gyerekek esélyegyenlőségét segítő ingyenes korrepetálás és felvételi előkészítő megszervezésével, érzékenyítő foglalkozásokkal, nyári szabadtéri programokkal.

A Kft. szervezi meg az idei évtől a Civil Korzó Fesztivált, a kerületi főzőversenyt is. A Klaudió Civil Központban továbbra is fogadják a kerületi civil szervezeteket, emellett gyerekeknek és felnőtteknek szervezett programok megszervezése is szerepel a tervek között. A K6 Galéria az erzsébetvárosi amatőr alkotók munkáinak bemutatása mellett a kortárs művészek tárlatainak is helyt ad, kiegészülve múzeumpedagógiai programokkal, beszélgetésekkel, zenei programokkal.

A jelentősen megnövekedett feladatokra tekintettel többletforrást igényel a Kft. Az átdolgozott költségvetési terve (VI. határozati javaslat 2. melléklete) alapján a 2025. január 1. – 2025. december 31. közötti időszakra az alábbi bevételekkel és kiadásokkal számol:

|  |  |  |  |
| --- | --- | --- | --- |
|  | **Kiadás** | **Bevétel** | **Kompenzáció összege** |
| **Közszolgáltatási feladatok** | 249.509 eFt  (4-9. sorok) | 13.000 eFt  (2/1., 2/4. sorok) | 236.509 eFt  (3/1. sor) |
| **Működési támogatás (személyi jellegű kiadás)** | 277.821 eFt  (10. sor) | 5.960 eFt  (1., 2/2., 2/3. sorok) | 271.861 eFt  (3/2. sor) |
| **Összesen** | 527.330 eFt | 18.960 eFt | **508.370 eFt** |
| Ebből működési célú: | | | 499.370 eFt |
| Ebből felhalmozási célú (9/8. sor) | | | 9.000 eFt |

A fentiek alapján a Kft.  508.370.000,- Ft összegű kompenzációra tart igényt a 2025. évre vonatkozóan, amelyből 499.370.000,- Ft működési célú, 9.000.000,- Ft felhalmozási célú támogatás.

A költségtervben szereplő összegek tartalmazzák a január-február hónapban felmerülő kiadások összegét is, amely számla alapján kerül kifizetésre a január-február havi elszámolást követően.

Javaslom a tisztelt Képviselő-testület részére a Kft. módosított közszolgáltatási tervének és a VI. határozati javaslat 3. melléklete szerinti éves finanszírozási megállapodásnak az elfogadását.

**V.**

A Képviselő-testület 312/2022. (XII.07.) határozata értelmében az ERöMŰVHÁZ Nonprofit Kft. K11 és Csányi5 telephelyein a civil szervezetek és a nemzetiségi önkormányzatok számára kedvezményes bérleti díjat határozott mega Kft. számára azzal, hogy az igények kielégítése a közfeladat ellátását nem veszélyeztetheti (előterjesztés 6. számú melléklete). Az egyéb szervezetek részére biztosított terembérleti díjat a Kft. saját hatáskörben határozza meg.

Javaslom a határozatban foglaltak módosítását, tekintettel egyrészt arra, hogy a Csányi5 ugyan még a Kft. telephelyét képezi, de feladatellátás már nem történik ott, így az erre vonatkozó kitételt törölni szükséges, továbbá ügyvezető asszony jelezte, hogy bizonyos esetekben – például barter alapú együttműködések során – indokolt lenne a helyiségek ingyenes biztosítása az együttműködő fél részére, amelyre vonatkozóan kéri az Önkormányzat jóváhagyását.

A fentiek szerinti módosításra a VI. számú határozatban teszek javaslatot.

A Képviselő-testület hatáskörét Budapest Főváros VII. Kerület Erzsébetváros Önkormányzatát megillető tulajdonosi jogok gyakorlása és a tulajdonában álló vagyonnal való gazdálkodás szabályairól szóló 11/2012. (III.26.) önkormányzati rendelet 5. § (2) bekezdése és 15. § (2) bekezdése, valamint a muzeális intézményekről, a nyilvános könyvtári ellátásról és a közművelődésről 1997. évi CXL. törvény 76. §-a.

Kérem a tisztelt Képviselő-testületet az előterjesztés megtárgyalására és a határozati javaslatok elfogadására.

**Határozati javaslatok**

**I.**

**Budapest Főváros VII. kerület Erzsébetváros Önkormányzata Képviselő-testületének …../2025. (II.19.) határozata az ERöMŰVHÁZ Nonprofit Kft. névváltozásáról**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy

1. a 100%-os tulajdonában lévő ERöMŰVHÁZ Erzsébetvárosi Összevont Művelődési Központ Nonprofit Korlátolt Felelősségű Társaság (székhely: 1075 Budapest, Király u. 11., Cg.: 01-09-989563, adószám: 24081203-2-42; képviseli: Gálvölgyi Dóra ügyvezető) elnevezését KULT7 Erzsébetváros Nonprofit Korlátolt Felelősségű Társaság elnevezésre, ERöMŰVHÁZ Nonprofit Kft. rövidített elnevezést KULT7 Erzsébetváros Nonprofit Kft.elnevezésreváltoztatja.
2. felkéri Gálvölgyi Dóra ügyvezetőt, hogy gondoskodjon a társaság alapító okiratának módosításáról és a változásbejegyzési kérelem Fővárosi Törvényszék Cégbírósága felé történő benyújtásáról.

**Felelős**: 1. pont tekintetében Niedermüller Péter polgármester

2. pont tekintetében Gálvölgyi Dóra ügyvezető

**Határidő**: 1. pont tekintetében: 2025. február 19.

2. pont tekintetében: 2025. március 31.

**II.**

**Budapest Főváros VII. kerület Erzsébetváros Önkormányzata Képviselő-testületének …../2025. (II.19.) határozata a Klaudió Civil Központ tárgyi eszközeinek átadásáról**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy

1. a Klaudió Civil Központban (1072 Budapest, Nagy Diófa u. 34.) lévő, a határozat melléklete szerinti és az Önkormányzat könyveiben szereplő tárgyi eszközöket 2028. február 27. napjáig a KULT7 Erzsébetváros Nonprofit Kft. ingyenes használatába adja.
2. 2028. február 28. napjától az eszközöket a 2028. február 28-ai könyv szerinti bruttó értékben térítésmentesen a KULT7 Erzsébetváros Nonprofit Kft. tulajdonába adja. Az ingyenes tulajdonba adással, az Önkormányzat nyilvántartásából ezen eszközök kivezetésre kerülnek, a KULT7 Erzsébetváros Nonprofit Kft. nyilvántartásába, tulajdonjog átvételével bekerülnek.
3. felkéri a Polgármestert, hogy intézkedjen az eszközök önkormányzati tulajdonból történő kivezetéséről.

**Felelős**: Niedermüller Péter polgármester

**Határidő**: 1. pont tekintetében: 2025. február 19.

2-3. pont tekintetében: 2028. február 28.

**III.**

**Budapest Főváros VII. kerület Erzsébetváros Önkormányzata Képviselő-testületének …../2025. (II.19.) határozata a K6 Galéria működtetéséről**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy

1. 58/2022. (III.18.) határozatát 2025. február 28. napjával visszavonja.
2. 2025. március 1. napjától határozatlan időre a KULT7 Erzsébetváros Nonprofit Kft.-t (székhely: 1075 Budapest, Király u. 11., Cg.: 01-09-989563, adószám: 24081203-2-42; képviseli: Gálvölgyi Dóra ügyvezető) bízza meg a 1072 Budapest, Klauzál tér 6. szám alatt lévő K6 Galéria működtetésével.
3. 2025. február 28. napjával a 1072 Budapest, Klauzál tér 6. szám alatti, 34299/0/A/2 helyrajzi számon nyilvántartott 98 m2 alapterületű és a 34299/0/A/3 helyrajzi számon nyilvántartott 107 m2 alapterületű ingatlanokat az EVIN Erzsébetvárosi Ingatlangazdálkodási Nonprofit Zrt. (székhely: 1071 Budapest, Damjanich u 12., cégjegyzékszám: Cg.01-10-043258, adószám: 12194528-2-42, képviseli: dr. Halmai Gyula vezérigazgató) által kezelt forgalomképes vagyoni körből kivonja és a muzeális intézményekről, a nyilvános könyvtári ellátásról és a közművelődésről 1997. évi CXL. törvény 76. § (3) bekezdésében meghatározott feladatok ellátása érdekében 2025. március 1. napjától határozatlan időre ingyenes használatra átadja KULT7 Erzsébetváros Nonprofit Kft. (székhely: 1075 Budapest, Király u. 11., Cg.: 01-09-989563, adószám: 24081203-2-42; képviseli: Gálvölgyi Dóra ügyvezető) részére.
4. hozzájárul a 1072 Budapest, Klauzál tér 6. szám alatti helyiségcsoport a KULT7 Erzsébetváros Nonprofit Kft. (székhely: 1075 Budapest, Király u. 11., Cg.: 01-09-989563, adószám: 24081203-2-42; képviseli: Gálvölgyi Dóra ügyvezető) alapító okiratában telephelyként történő feltüntetésére és a feladatellátáshoz kapcsolódó tevékenységi kör kibővítésére.
5. felkéri a KULT7 Erzsébetváros Nonprofit Kft. ügyvezetőjét, hogy gondoskodjon a társaság alapító okiratának módosításáról és a változásbejegyzési kérelem Fővárosi Törvényszék Cégbírósága felé történő benyújtásáról, valamint a közüzemi és egyéb szolgáltatók felé tegye meg a szükséges intézkedéseket a szerződő személyében történt változás átvezetéséről.
6. felhatalmazza a Polgármestert a szükséges dokumentumok aláírására.

**Felelős**: 1-4. pont és 6. pont tekintetében Niedermüller Péter polgármester

5. pont tekintetében Gálvölgyi Dóra KULT7 Erzsébetváros Nonprofit Kft. ügyvezetője

**Határidő**: 1. pont tekintetében: 2025. február 19.

2-3. pont tekintetében: 2025. március 1.

4. pont tekintetében: 2025. február 19.

5-6. pont tekintetében: 2025. március 31.

**IV.**

**Budapest Főváros VII. kerület Erzsébetváros Önkormányzata Képviselő-testületének …../2025. (II.19.) határozata a KULT7 Erzsébetváros Nonprofit Kft. telephelyeinek módosításáról**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy

1. **megbízza az EVIN Erzsébetvárosi Ingatlangazdálkodási Nonprofit Zrt.-t** a 1072 Budapest, **Klauzál tér 5. szám alatt található** 34288/0/A/2 helyrajzi számú, 180 m2 alapterületű nem lakás célú **ingatlan** a KULT7 Erzsébetváros Nonprofit Kft. feladatellátásának megfelelő **átalakításával**.
2. az 1. pont szerinti átalakítási munkálatok készre jelentését követő naptól a 1072 Budapest, Klauzál tér 5. szám alatt található 34288/0/A/2 helyrajzi számú, 180 m2 utcai földszinti és 335 m2 udvari pincével rendelkező ingatlant az EVIN Erzsébetvárosi Ingatlangazdálkodási Nonprofit Zrt. (székhely: 1071 Budapest, Damjanich u 12., cégjegyzékszám: Cg.01-10-043258, adószám: 12194528-2-42, képviseli: dr. Halmai Gyula vezérigazgató) által kezelt forgalomképes vagyoni körből kivonja és a muzeális intézményekről, a nyilvános könyvtári ellátásról és a közművelődésről 1997. évi CXL. törvény 76. § (3) bekezdésében meghatározott feladatok ellátása érdekében **ingyenes használatra átadja** KULT7 Erzsébetváros Nonprofit Kft. (székhely: 1075 Budapest, Király u. 11., Cg.: 01-09-989563, adószám: 24081203-2-42; képviseli: Gálvölgyi Dóra ügyvezető) részére és **hozzájárul** a 1072 Budapest, Klauzál tér 5. szám alatti helyiségcsoport a KULT7 Erzsébetváros Nonprofit Kft. (székhely: 1075 Budapest, Király u. 11., Cg.: 01-09-989563, adószám: 24081203-2-42; képviseli: Gálvölgyi Dóra ügyvezető) alapító okiratában **telephelyként történő feltüntetésére.**
3. hozzájárul a KULT7 Erzsébetváros Nonprofit Kft. **telephelyei** közül a 1076 Budapest, **Thököly út 22.** 1. emelet I-1. jelzésű, valamint a **Thököly út 32.** fszt. Ü-3 jelzésű **ingatlanok törlésére** azzal, hogy a Thököly út 22. szám alatti ingatlan törlése az 1. pont szerinti átalakítási munkálatok befejezése és a 1072 Budapest, Klauzál tér 5. szám alatti ingatlan birtokbavételét követően történik meg.
4. felkéri a KULT7 Erzsébetváros Nonprofit Kft. ügyvezetőjét a 3. pontban meghatározott ingatlanoknak az EVIN Erzsébetvárosi Ingatlangazdálkodási Nonprofit Zrt. részére történő átadására.
5. felkéri a KULT7 Erzsébetváros Nonprofit Kft. ügyvezetőjét, hogy gondoskodjon a társaság alapító okiratának módosításáról és a változásbejegyzési kérelem Fővárosi Törvényszék Cégbírósága felé történő benyújtásáról, továbbá az 1. pont szerinti ingatlan birtokbavételét követően gondoskodjon a működtetéshez szükséges közüzemi és egyéb szerződések megkötéséről.
6. felhatalmazza a Polgármestert a szükséges dokumentumok aláírására.

**Felelős**: 1. pont tekintetében Halmai Gyula az EVIN Nonprofit Zrt. vezérigazgatója

2., 3. és 6. pont tekintetében Niedermüller Péter polgármester,

4-5. pont tekintetében Gálvölgyi Dóra a KULT7 Erzsébetváros Nonprofit Kft. ügyvezetője

**Határidő**: 1. pont tekintetében 2025. július 1.

1. pont tekintetében 2025. július 1.
2. pont tekintetében 2025. július 1.
3. pont tekintetében 2025. július 1.
4. pont tekintetében 2025. július 15.
5. pont tekintetében 2025. július 15.

**V.**

**Budapest Főváros VII. kerület Erzsébetváros Önkormányzata Képviselő-testületének …../2025. (II.19.) határozata a KULT7 Erzsébetváros Nonprofit Kft. közfeladat-ellátási és közszolgáltatási keretszerződésének megkötéséről**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy

1. a KULT7 Erzsébetváros Nonprofit Kft-vel (székhely: 1075 Budapest, Király u. 11., Cg.: 01-09-989563, adószám: 24081203-2-42; képviseli: Gálvölgyi Dóra ügyvezető) 2025. március 1. napjától, határozott 5 éves időtartamra a muzeális intézményekről, a nyilvános könyvtári ellátásról és a közművelődésről 1997. évi CXL. törvény 76. § (3) bekezdésében meghatározott közművelődési alapszolgáltatások biztosítása érdekében új közfeladat-ellátási és közszolgáltatási keretszerződést köt a határozat melléklete szerinti tartalommal.
2. felhatalmazza a polgármestert a szerződés aláírására.

**Felelős**: Niedermüller Péter polgármester

**Határidő**: 1. pont tekintetében: 2025. február 19.

2. pont tekintetében: 2025. február 28.

**VI.**

**Budapest Főváros VII. kerület Erzsébetváros Önkormányzata Képviselő-testületének …../2025. (II.19.) határozata a KULT7 Erzsébetváros Nonprofit Kft. 2025. évi módosított közszolgáltatási és pénzügyi tervének elfogadásáról**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy

1. a 2025. évre vonatkozóan a közszolgáltatási szerződésben vállalt feladatokra 508.370.000,-Ft összegű kompenzációs keretösszeget állapít meg, amelyből 499.370.000,- Ft működési célú, 9.000.000,- Ft felhalmozási célú támogatás. A támogatás összegét a 2025. évi költségvetésében biztosítja.
2. a KULT7 Erzsébetváros Nonprofit Kft.-vel 2025. március 1. napjától hatályba lépő közfeladat-ellátási és közszolgáltatási keretszerződés alapján módosított közszolgáltatási tervét a határozat 1. számú melléklete, módosított pénzügyi tervét a határozat 2. számú melléklete szerint elfogadja.
3. felhatalmazza a Polgármestert a 2025. évi költségvetésben a szükséges átcsoportosítások elvégzésére és a határozat 3. számú melléklete szerinti éves finanszírozási megállapodás aláírására.

**Felelős:** Niedermüller Péter polgármester

**Határidő:** 1-2. pont: 2025. február 19.

3. pont: 2025. február 28.

**VII.**

**Budapest Főváros VII. kerület Erzsébetváros Önkormányzata Képviselő-testületének …../2025. (II.19.) határozata a KULT7 Erzsébetváros Nonprofit Kft. kedvezményes terembérleti díjainak meghatározásáról**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy

1. 312/2022. (XII.07.) határozatát visszavonja.
2. a KULT7 Erzsébetváros Nonprofit Kft. Király u. 11. szám alatti telephelyén igénybevehető helyiségekre vonatkozó kedvezményes bérleti díjat valamennyi bérelhető helyiség tekintetében egységesen az alábbiak szerint határozza meg:
3. VII. kerületi székhellyel rendelkező vagy az erzsébetvárosi civil szervezetek nyilvántartásában szereplő szervezet és az erzsébetvárosi nemzetiségi önkormányzatok bruttó 4000 Ft/óra összegű bérleti díjra,
4. az a) pontba nem tartozó civil szervezetek bruttó 5000 Ft/óra bérleti díjra jogosultak.
5. hozzájárulását adja, hogy indokolt esetben, de Erzsébetváros érdekeinek szem előtt tartásával az 1. pont szerinti helyiségek térítésmentesen is rendelkezésre bocsáthatók.
6. a helyiségek a KULT7 Erzsébetváros Nonprofit Kft. szabad kapacitásának függvényében adhatók bérbe és a közművelődési közfeladat ellátását nem veszélyeztethetik.
7. felkéri a KULT7 Erzsébetváros Nonprofit Kft. ügyvezetőjét a határozatban foglaltak alkalmazására.

**Felelős**: 1., 2., 3. és 4. pont tekintetében: Niedermüller Péter polgármester

5. pont tekintetében Gálvölgyi Dóra az KULT7 Erzsébetváros Nonprofit Kft. ügyvezetője

**Határidő**: 2025. február 19.

Budapest, 2025. február 7.

**Niedermüller Péter**

polgármester

**Mellékletek**

Előterjesztés mellékletei:

1. sz. melléklet: 14/2025. (I.22.) képviselő-testületi határozat
2. sz. melléklet: 8/2022. (III.18.) képviselő-testületi határozat
3. sz. melléklet: 196/2022. (VII.13.) képviselő-testületi határozat
4. sz. melléklet: ERöMŰVHÁZ Nonprofit Kft.-vel kötött hatályos Közszolgáltatási keretszerződés
5. sz. melléklet: Közszolgáltatási keretszerződés 2025/1. sz. kiegészítő szerződése
6. sz. melléklet: 312/2022. (XII.07.) képviselő-testületi határozat

Határozati javaslat mellékletei:

II. sz. határozati javaslat melléklete:

Klaudió Civil Központban található tárgyi eszközök listája

V. sz. határozati javaslat melléklete:   
Közfeladat-ellátási és közszolgáltatási keretszerződés tervezet

VI. sz. határozati javaslat mellékletei:

1. melléklet: Módosított közszolgáltatási terv

2. melléklet: Módosított pénzügyi terv

3. melléklet: Éves finanszírozási megállapodás