|  |
| --- |
| **Budapest Főváros VII. kerület Erzsébetváros Önkormányzata**  **Szücs Balázs alpolgármester** |

Iktatószám:

Napirendi pont: ….

Előterjesztve: Művelődési, Kulturális és Szociális Bizottság

**ELŐTERJESZTÉS**

**A Képviselő-testület 2025. február 19-ei**

**rendes ülésére**

**Tárgy:**  Javaslat 2025-2026 közötti időszakra vonatkozó Drogstratégiaelfogadására

**Készítette:**

Gyuris Gabriella

irodavezető

**Törvényességi szempontból kifogást nem emelek:**

Tóth János

jegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Képviselő-testület!**

Az Erzsébetvárosi Kábítószerügyi Egyeztető Fórum (továbbiakban: KEF) a 96/2000. (XII.11.) országgyűlési határozat felhatalmazása alapján jött létre 2005. március 30-án, szakmai koordinációját 2012 májusától a Bischitz Johanna Integrált Humán Szolgáltató Központ látja el.

A KEF jogi személyiséggel nem rendelkező, tanácsadó és egyeztető funkciót ellátó szakmai munkacsoport. Elsődleges célja a kapcsolatteremtés azok között a szervezetek, intézmények között, amelyek működésük révén bármilyen formában hozzájárulnak a drogprobléma visszaszorításához.

Segít a helyi erőforrások mozgósításában, összehangolja a helyi szereplők tevékenységét, javaslatokat tesz, ajánlásokat fogalmaz meg. Szakmai ajánlóként koordinálja és elősegíti az országos, illetve nemzetközi pályázatokon való helyi részvételt, és egyik legfontosabb tevékenységeként, helyi stratégiát dolgoz ki a kábítószer-probléma kezelésére.

A kerület korábbi drogstratégiája a 2013 és 2020 közötti időszakra szólt, ezért a KEF új drogstratégia elkészítéséről gondoskodott, amelyet tagjai a tavalyi ülésen elfogadtak.

A drogstratégia a partnerszervezetek számára megküldésre került, továbbá az Önkormányzat honlapján társadalmi egyeztetés céljából közzétételre került. A szakmai észrevételeket, javaslatokat az előterjesztés 1-2. melléklete tartalmazza. A társadalmi egyeztetés során felvetett javaslatokat a készítő elfogadta és beépítésre került a dokumentumba.

A 2025 és 2026 közötti időszakra szóló Drogstratégiát az Integrált Drogterápiás Intézet Közalapítvány készítette el, amely a határozati javaslat mellékletét képezi.

Kérem a Tisztelt Képviselő-testületet az előterjesztés megtárgyalására és a határozati javaslat elfogadására.

**HATÁROZATI JAVASLAT**

**Budapest Főváros VII. kerület Erzsébetváros Önkormányzata Képviselő-testületének …/2025. (II.19.) határozata a 2025-2026 közötti időszakra vonatkozó Drogstratégia elfogadásáról**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy elfogadja Budapest Főváros VII. kerületének 2025 és 2026 közötti időszakra szóló Drogstratégiáját a határozati javaslat melléklete szerinti tartalommal.

**Felelős:** Niedermüller Péter polgármester

**Határidő:** 2025. február 19.

Budapest, 2025. január 30.

**Szücs Balázs**

**alpolgármester**

Előterjesztés mellékletei:

1. melléklet A Bischitz Johanna Integrált Humán Szolgáltató Központ javaslata

2. melléklet A Menhely Alapítvány javaslata

Határozati javaslat melléklete:

Budapest Főváros VII. kerületének Drogstratégiája 2025-2026